સરકાર દ્વારા નવી રૂા.2 હજાર અને 500 ની નોટો નકલી બનાવી નહીં શકાય તેવો દાવો કરાયો હતો ત્યારે જ હાઇસિકયુરિટી ફીચર્સ જેવી જ રૂા.2 હજાર અને રૂા.500 ની નકલી નોટો એટીએસે જૂનાગઢમાંથી પકડી પાડી હોવાનો દાવો કરે છે. જેનાથી સરકારનો આ દાવો પોકળ સાબિત થયો છે અને પાકિસ્તાનથી બાંગ્લાદેશ વાયા થઇને પશ્ર્ચિમ બંગાળમાંથી ગુજરાતમાં આવી નોટો ઘુસાડાય રહી હોવાનો નેશનલ ઇન્વેસ્ટીગેશન ટીમે એટીએસને આપી છે ત્યારે સરકારના પોકળ દાવાઓ વચ્ચે જો એટીએસને નકલી નોટો હાથમાં આવી હોવાનો દાવો સાચો હોય તો આવી નોટો ગુજરાતમાં કેટલી, કયાંથી અને કોના દ્વારા ઘુસાડવામાં આવી છે ? તે તપાસનો વિષય બની રહેશે. હાલમાં તો એટીએસે જૂનાગઢના એક શખ્સની રૂા.1.53 લાખની નકલી ચલણી નોટો સાથે પકડી પાડી આ નોટો કયાંથી આવી ? અને નકલી નોટો ઘુસાડવામાં સંડોવાયેલા કોણ અને કયાંના છે ? તે અંગેની એટીએસ દ્વારા તપાસ શરૂ કરવામાં આવી હોવાની વાત છે.